CELEX: 62022TN0016
Language: ga
Date: 2022-01-10 00:00:00
Title: Cás T-16/22: Caingean arna tabhairt an 10 Eanáir 2022 – NV v BEI

28.2.2022   
            
            
               GA
            
            
               Iris Oifigiúil an Aontais Eorpaigh
            
            
               C 95/14
            
         
      Caingean arna tabhairt an 10 Eanáir 2022 – NV v BEI
      (Cás T-16/22)
      (2022/C 95/57)
      Teanga an cháis: an Fhraincis
      
         Páirithe
      
      
         Iarratasóir: NV (ionadaí: L. Levi, avocate)
      
         Cosantóir: an Banc Eorpach Infheistíochta
      
         An t-ordú atá á lorg
      
      Iarrann an t-iarratasóir ar an gCúirt Ghinearálta:
      
                  —
               
               
                  a dhearbhú go bhfuil an t-achomharc seo inghlactha agus go bhfuil bunús leis;
                  dá thoradh sin
               
            
                  —
               
               
                  cinneadh an 5 Feabhra 2021 lena n-aicmítear neamhláithreacht an iarratasóra mar neamhrialta le linn na dtréimhsí seo a leanas a chur ar ceal: ón 29 Bealtaine 2020 go 15 Meán Fómhair 2020, ón 30 Meitheamh 2020 go 30 Meán Fómhair 2020, ón 7 Meán Fómhair 2020 go 7 Samhain 2020, agus ón 3 Samhain 2020 go 8 Eanáir 2021;
               
            
                  —
               
               
                  a mhéid is gá, cinneadh an 1 Deireadh Fómhair 2021 lena ndiúltaítear don achomharc riaracháin a cuireadh isteach an 1 Aibreán 2021 i gcoinne chinneadh an 5 Feabhra 2021 a chur ar ceal;
               
            
                  —
               
               
                  cinneadh an 20 Aibreán 2021 lena n-aicmítear neamhláithreacht an iarratasóra ón 8 Eanáir 2021 go 8 Aibreán 2021 mar neamhrialta a chur ar ceal;
               
            
                  —
               
               
                  cinneadh an 3 Bealtaine 2021 lena n-aicmítear neamhláithreacht an iarratasóra ón 8 Aibreán 2021 go 8 Meitheamh 2021 mar neamhrialta a a chur ar ceal;
               
            
                  —
               
               
                  a mhéid is gá, cinneadh an 27 Deireadh Fómhair 2021 lena ndiúltaítear don achomharc riaracháin a cuireadh isteach an 18 Meitheamh 2021 i gcoinne chinntí an 20 Aibreán 2021 agus an 3 Bealtaine 2021 a a chur ar ceal;
               
            
                  —
               
               
                  a ordú don BEI an luach saothair a íoc do na tréimhsí ón 29 Bealtaine 2020 go 8 Eanáir 2021, ón 8 Eanáir 2021 go 8 Aibreán 2021 agus an 8 Aibreán 2021 go 8 Meitheamh 2021, an luach saothair seo a mhéadú trí ús mainneachtana, ús mainneachtana a bheith socraithe ag ráta úis an Bhainc Cheannais Eorpaigh móide 2 phointe;
               
            
                  —
               
               
                  a ordú don BEI cúiteamh a íoc as an damáiste a d’fhulaing an t-iarratasóir;
               
            
                  —
               
               
                  a ordú don BEI na costais go léir a íoc.
               
            
         Saincheisteanna dlí agus príomhargóintí
      
      Mar thaca leis an gcaingean, maíonn an t-iarratasóir trí shaincheist dlí.
      
                  1.
               
               
                  An chéad saincheist dlí lena n-éilítear, ag líomhain sárú ar Airteagail 2.3, 3.3, 3.4 agus 3.6 d’Iarscríbhinn X de na forálacha riaracháin, sárú ar Airteagal 34 de Chairt um Chearta Bunúsacha an Aontais Eorpaigh léite nó gan a bheith léite in éineacht le hAirteagail 2.3, 3.3, 3.4 agus 3.6 de na forálacha riaracháin, earráid fhollasach measúnaithe, sárú dualgais chúraim agus mí-úsáid cearta.
               
            
                  2.
               
               
                  An dara saincheist dlí lena n-éilítear, ag líomhain sárú na hoibleagáide agus na dualgais cúraim, sárú ar Airteagal 41 de Chairt um Chearta Bunúsacha an Aontais Eorpaigh agus earráid fhollasach measúnaithe.
               
            
                  3.
               
               
                  An tríú saincheist dlí lena n-éilítear, ag líomhain sárú ar Airteagal 33 de na Rialacha Foirne agus 11 de na forálacha riaracháin.